ກຸ່ມລັດອິສລາມ ອ້າງເອົາຄວາມຮັບຜິດຊອບ ໃນການໂຈມຕີຮ້າຍແຮງ ຢູ່ວັດຂອງຊາວຊິກ ໃນອັຟການິສຖານ
ກຸ່ມລັດອິສລາມ ໄດ້ອ້າງເອົາຄວາມຮັບຜິດຊອບ ໃນການວາງແຜນບຸກໂຈມຕີ ທີ່ຮ້າຍແຮງ ຢູ່ໃນເຂດໃຈກາງ ນະຄອນຫຼວງ ຂອງອັຟການິສຖານ
ພວກເຈົ້າໜ້າທີ່ອັຟການິສຖານກ່າວວ່າ ພວກໂຈມຕີດ້ວຍລະເບີດສະຫຼະຊີບທີ່ຕິດອາວຸດ ເຕັມອັດຕາ ໃນວັນພຸດວານນີ້ໄດ້ບຸກເຂົ້າໄປໃນວັດຂອງຊາວຊິກ ຢູ່ ນະຄອນຫຼວງກາບູລ ຊຶ່ງໄດ້ສັງຫານພວກທີ່ໄປວັດດັ່ງກ່າວຢ່າງໜ້ອຍ 25 ຄົນ ແລະໄດ້ຮັບບາດເຈັບອີກ 8 ຄົນ ກຸ່ມລັດອິສລາມໄດ້ອ້າງເອົາຄວາມຮັບຜິດຊອບໃນການວາງແຜນບຸກໂຈມຕີຮ້າຍແຮງ ຢູ່ ໃນເຂດໃຈກາງນະຄອນຫຼວງຂອງອັຟການິສຖານດັ່ງກ່າວ ອີງຕາມການ ເຕືອນຂອງກຸ່ມ ສືບລັບ Site ແລະການແປຂ່າວຂອງສື່ມວນຊົນຈີຮາດ ບໍ່ນານຫຼັງຈາກການໂຈມຕີ ໃນຕອນເຊົ້າໄດ້ເລີ້ມຂຶ້ນ ກຳລັງຮັກສາຄວາມປອດ ໄພອັຟກາ ນິສຖານກໍໄດ້ໄປອ້ອມວັດດັ່ງກ່າວແລະໄດ້ສັງຫານພວກບຸກໂຈມຕີທັງ ໝົົດສີ່ຄົນ ໃນການ ຍິງຕໍ່ສູ້ກັນ ເປັນເວລາຫຼາຍກວ່າຫ້າຊົ່ວໂມງ ອີງຕາມຄຳເວົ້າຂອງທ່ານຕາຣິກ ອາຣຽນໂຄສົ ກກະຊວງພາຍໃນທີ່ໄດ້ກ່າວໄປ ທ່ານບໍ່ໄດ້ແຈ້ງ ໃຫ້ຮູ້ກ່ຽວກັບຈຳນວນຜູ້ເສຍຊີວິດແລະ ບາດເຈັບໃນທັນທີ ທ່ານໄດ້ໃຫ້ຂໍ້ສັງເກດວ່າຫຼາຍສິບຄົນໄດ້ຕົກຄ້າງຢູ່ໃນວັດ ລະຫວ່າງການບຸກຍຶດ ຊຶ່ງໄດ້ຖືກ ຊ່ວຍອອກມາ ປະມານ 150 ຄົນຢູ່ຂ້າງໃນວັດ ແລະໃນສູນກາງຊຸມ ຊົນ ອານາ ກາລີ ຮູນາ ຢາ ທີ່ຕັ້ງຢູ່ໃກ້ຄຽງ ອີງຕາມຄຳເວົ້າ ຂອງສະມາຊິກສະພາຊົນກຸ່ມນ້ອຍຄົນນຶ່ງ ທີ່ກ່າວ ຕໍ່ວີໂອເອ ກຸ່ມຫົວຮຸນແຮງຕາລິບານ ໄດ້ປະຕິເສດໃນທັນທີວ່າ ຕົນບໍ່ມີສ່ວນກ່ຽວຂ້ອງໃດໆນຳການ ໂຈມຕີນີ້ ໂດຍເວົ້າວ່າ ຕົນບໍ່ໄດ້ມີສ່ວນກ່ຽວຂ້ອງ